APSTIPRINĀTS

ar Nodrošinājuma valsts aģentūras

08.11.2021. rīkojumu Nr.1014

**Krimināllietā izņemto lietisko pierādījumu (KL-10893)**

 **“Ogļūdeņraža maisījums, kura sastāvā ir aromātiskie ogļūdeņraži (benzols un toluols dominē), n-parafīni un izoparafīni”**

**IZSOLES NOTEIKUMI**

1. **Vispārīgā informācija**
	1. Izsole tiek rīkota, pamatojoties uz Ministru kabineta 2011.gada 27.decembra noteikumu Nr.1025 „Noteikumi par rīcību ar lietiskajiem pierādījumiem un arestēto mantu” (turpmāk – Noteikumi) 13.2 un 22.3 apakšpunktu.
	2. Izsoli organizē ar Nodrošinājuma valsts aģentūras (turpmāk – Aģentūra) 2020.gada 23. janvāra rīkojumu Nr. 83 izveidotā pastāvīgā mantas novērtēšanas un realizācijas komisija (turpmāk – Komisija)
	3. Izsoles organizators – Aģentūra, reģistrācijas numurs 90009112024; adrese: Čiekurkalna 1.līnija 1, k-2, Rīga, LV-1026; fax – 67829082; e-pasts: kanceleja@agentura.iem.gov.lv.
	4. Komisija realizē lietiskos pierādījumus atbilstoši aģentūras 2021.gada 3.septembra rīkojumam Nr.779.
	5. Izsoles mērķis – pārdot kriminālprocesā Nr. 15840022621 izņemto lietisko pierādījumu KL-10893 ogļūdeņraža maisījumu, kura sastāvā ir aromātiskie ogļūdeņraži (benzols un toluols dominē), n-parafīni un izoparafīni (turpmāk – Manta) par visaugstāko rakstiski iesniegto piedāvājumu, kas ir augstāks par noteikto izsoles sākumcenu (nosacītā cena) atbilstoši izsoles noteikumiem.
	6. Kontaktpersona – persona, kura pilnvarota sniegt paskaidrojumus par izsoles noteikumiem un saņemt dalībnieku pieteikumus: Aģentūras Administratīvi - juridiskā un iepirkumu nodrošinājuma departamenta Iepirkumu un realizācijas nodaļas vecākā referente B.Kerubina, tālrunis: 67829090.
	7. Izsoli izsludina, ievietojot sludinājumu Aģentūras tīmekļvietnē: <https://www.nva.iem.gov.lv/lv/realizejama-manta>
	8. Aģentūra veic personas datu apstrādi realizācijas administrēšanai. Sīkāku informāciju par personas datu apstrādi var iegūt aģentūrā personīgi, pa personas datu aizsardzības speciālista tālruni 67829061 vai aģentūras tīmekļa vietnē [www.nva.iem.gov.lv/pda](http://www.nva.iem.gov.lv/pda).
	9. Realizācijas process tiek nodrošināts ievērojot Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid 19 infekcijas izplatības ierobežošanai” noteiktos epidemioloģiskās drošības nosacījumus.
	10. **Iegādāties lietisko pierādījumu, kas ir akcīzes prece, ir tiesīgs akcīzes preču noliktavas turētājs, kura speciālajā atļaujā (licencē) akcīzes preču noliktavas turētāja darbībai norādīts attiecīgais akcīzes preču veids**.
2. **Informācija par izsolāmo mantu un izsoli**
	1. Izsolāmā Manta ir ogļūdeņraža maisījums, kura sastāvā ir aromātiskie ogļūdeņraži (benzols un toluols dominē), n-parafīni un izoparafīni, kopējais šķidruma daudzums ~62378kg. Precīzs šķidruma daudzums tiks noteikts pie mantas nodošanas pircējam.
	2. Mantai ir Valsts tiesu ekspertīžu biroja 2021.gada 1.jūlija eksperta atzinums Nr.21-600, kurā noteikts, ka testētais šķidrums ir ogļūdeņraža maisījums, kura sastāvā ir aromātiskie ogļūdeņraži (benzols un toluols dominē), n-parafīni un izoparafīni.
	3. Precīzākai šķidruma fiziskā un ķīmiskā sastāva noteikšanai ir nepieciešama tā analīze.
	4. Manta glabājas Valsts ieņēmumu dienesta, Muitas pārvaldes, Rēzeknes 2. muitas kontroles punktā, Atbrīvošanas alejā 160C, Rēzeknē, LV-4601.
	5. Klātienē Mantu var apskatīties tās glabāšanas vietā, iepriekš sazinoties pa tālruni 27894778.
	6. Pretendentam, kas noslēgs Mantas pirkumu līgumu, izmantojot savus resursus, ir jānodrošina šķidruma izsūknēšana un svēršana ar verificētu mērierīci. Atbilstoši noteiktajam svaram tiks sastādīts Pieņemšanas – nodošanas akts un atbilstoši noteiktajam svaram un aprēķinātajai pircēja piedāvātajai cenai par kg, tiks precizēta līguma summa, kuras starpību 5 dienu laikā no svēršanas dienas samaksā pircējs, ja Mantas svars ir lielāks par pirkuma līgumā norādīto svaru, vai atmaksā pārdevējs, ja svars ir mazāks.
	7. Ar izsoles noteikumiem var iepazīties Aģentūras tīmekļvietnē <https://www.nva.iem.gov.lv/lv/realizejama-manta>.
	8. **Izsoles vieta un laiks - Aģentūras telpās Čiekurkalna 1.līnija 1, k-2, Rīgā, 207.kabinetā, 2021. gada 16.novembrī plkst.10.00.**
	9. Izsolāmās Mantas realizācijas cena nodrošinājuma apmērs un tā iemaksas kārtība:
		1. Izsolāmās Mantas nosacītā cena ir 12480.00 *euro* (divpadsmit tūkstoši četri simti astoņdesmit *euro,* 00 *centi*)
		2. nodrošinājums ir 10 % (desmit procenti) apmērā no Mantas nosacītās cenas 1248.00 *euro* (viens tūkstotis divi simti četrdesmit astoņi *euro,* 00 *centi*);
		3. nodrošinājums tiek uzskatīts par iesniegtu, ja attiecīgā naudas summa ir iemaksāta deponēto līdzekļu kontā ( norēķinu rekvizīti: Aģentūra, konta Nr. LV59TREL814065106200B, Valsts kasē, kods: TRELLV22, ne vēlāk kā vienu dienu pirms izsoles norises datuma;
		4. pievienotās vērtības nodoklis darījumam netiek piemērots, pamatojoties uz Pievienotās vērtības nodokļa likuma 3.pantu;
		5. piedāvātā augstākā summa, ņemot vērā iemaksāto nodrošinājumu, pretendentam jāsamaksā septiņu dienu laikā no izsoles dienas, veicot naudas pārskaitījumu uz deponēto līdzekļu kontu (norēķinu rekvizīti: Aģentūra, reģistrācijas numurs 90009112024, Valsts kase, kods TRELLV22, konts: LV92TREL8141100000000;
		6. nokavējot noteikto samaksas termiņu, nosolītājs zaudē iesniegto nodrošinājumu, pārējiem izsoles dalībniekiem nodrošinājumu atmaksā 10 (desmit) dienu laikā no izsoles dienas uz maksājuma apliecinājumā norādīto maksātāja konta numuru.

**3. Dokumentu noformēšanas prasības**

3.1. Iesniegums ar finanšu piedāvājumu jānoformē saskaņā ar izsoles noteikumu 1. pielikumā norādīto paraugu.

3.2. Piedāvājums jāaizpilda drukātiem burtiem, tam jābūt skaidri salasāmam, bez labojumiem un dzēsumiem, lai izvairītos no pārpratumiem. Ja piedāvājumā ir izdarīti labojumi, tiem ir jābūt apstiprinātiem ar personas parakstu, kas ir parakstījusi piedāvājumu.

3.3. Piedāvājums ir jāiesniedz vienlaikus ar nodrošinājuma samaksu apliecinošu dokumentu.

3.4. Komisijai ir tiesības neizskatīt piedāvājumu, kas ir grūti salasāms vai nekorekti noformēts.

**4. Piedāvājumu iesniegšana**

4.1. Personas, kuras vēlas piedalīties izsolē savu rakstiski noformēto finanšu piedāvājumu vienlaikus ar nodrošinājuma samaksu apliecinošu dokumentu iesniedz personīgi Aģentūras telpās Čiekurkalna 1.līnijā 1, k‑2, Rīgā (iepriekš sazinoties pa tālruni 67829090), ne vēlāk kā līdz 2021. gada 16.novembrim plkst.10.00.

4.2. Piedāvājums iesniedzams slēgtā aploksnē ar atzīmi “Lietisko pierādījumu KL-10893 izsolei”.

4.3. Piedāvājuma iesniedzējs ir atbildīgs par nodrošinājuma samaksu, piedāvājuma iesniegšanu un saņemšanu izsoles noteikumos norādītajā termiņā. Pēc norādītā termiņa piedāvājumi netiek pieņemti.

4.4. Pretendents, kurš ir iesniedzis vairākus piedāvājumus, ar pēdējo iesniegto piedāvājumu atsauc savus iepriekšējos piedāvājumus, neatkarīgi no piedāvājuma cenas.

4.5. Pēc izsoles noteikumu 4.1. punktā norādītā datuma un laika izsoles dalībnieki netiek reģistrēti un piedāvājumi netiek pieņemti.

4.6. Piedāvājumu atvēršana notiek ievērojot Latvijā noteiktos COVID-19 epidemioloģiskās drošības nosacījumus.

**5. Izsoles norise**

5.1. Izsoles rīkotājs, atklājot Mantas izsoli, atver rakstiski iesniegtos finanšu piedāvājumus saskaņā ar finanšu piedāvājumu reģistrācijas sarakstu un sastāda piedāvāto cenu sarakstu, atraida nederīgos piedāvājumus, atzīmējot to izsoles protokolā, un paziņo, ka izsole pabeigta, kā arī nosauc visaugstāko cenu un personu, kura to nosolījusi.

5.2. Komisija piedāvājumu izskatīšanu un lēmuma pieņemšanu veic slēgtā sanāksmē.

5.3. Komisija neizskatīs piedāvājumu, kurā piedāvātā cena būs zemāka par izsolāmās mantas nosacīto cenu.

5.4. Komisija pieņems lēmumu slēgt Līgumu ar pretendentu, kurš finanšu piedāvājumā piedāvās augstāko cenu.

5.5. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, tad Aģentūra rakstiski uzaicina izsoles dalībniekus, kas piedāvājuši vienādu augstāko cenu, turpināt izsoli mutiski.

5.6. Ja nosolītājs noteiktajā termiņā nesamaksā visu summu, Aģentūra paziņo par to pēdējam pārsolītajam solītājam, uzaicinot mantu paturēt sev par viņa solīto augstāko cenu. Nokavējot noteikto samaksas termiņu, pēdējais pārsolītais solītājs zaudē iesniegto nodrošinājumu.

 5.7. Izsole uzskatāma par nenotikušu:

5.7.1. ja nav saņemts neviens finanšu piedāvājums;

5.7.2. piedāvājumi neatbilst realizācijas nosacījumiem;

5.7.3. nosolītājs vai pēdējais pārsolītais solītājs nav samaksājis nosolīto cenu;

5.7.4. pēdējais pārsolītais solītājs atsakās pirkt mantu.

5.8. Ja izsole atzīta par nenotikušu, Komisija var pazemināt nosacīto cenu un rīkot atkārtotu izsoli.

5.9. Par izsoles gaitu izsoles komisija sastāda izsoles protokolu, kura pielikumā norāda pretendentus un rakstiski iesniegto piedāvājumu kopsavilkumu.

**6. Pirkuma Līgums un tā noslēgšanas kārtība**

6.1. Atbilstoši Komisijas lēmumam Aģentūra sagatavo Līgumu ar izdevīgākā piedāvājuma iesniedzēju. Līguma paraugs elektroniskā veidā ir pieejams Aģentūras tīmekļvietnē http://nva.iem.gov.lv/lat/mantas-realizacija, un tas nevar tikt mainīts.

6.2. Informāciju par Līguma noslēgšanu var saņemt pa tālruni 26573951.

6.3. Līguma noslēgšana notiek klātienē Aģentūrā Čiekurkalna 1. līnijā 1, k-2, Rīgā vai elektroniski, parakstot līgumu ar drošu elektronisku parakstu.

6.4. Pretendents, kurš ieguvis tiesības slēgt Līgumu uz iesniegumā norādīto e-pastu saņem elektronisku rēķinu, kuru pircējam jāsamaksā 3 (trīs) darba dienu laikā no izsoles dienas. Maksājumu ar naudas pārskaitījumu var veikt arī pirms elektroniska rēķina saņemšanas uz izsoles noteikumu 2.7.5. apakšpunktā norādīto konta numuru ar maksājuma mērķi “Lietisko pierādījumu KL-10893 izsolei”.

6.5. Informāciju par maksājumu var saņemt, sazinoties ar aģentūras Finanšu un grāmatvedības pārvaldes Grāmatvedības nodaļu pa tālruni 67829878.

6.6. Līguma noslēgšanai uzrādāmi šādi dokumenti:

6.6.1. maksājuma veikšanu apliecinošs dokuments;

6.6.2. personu apliecinošs dokuments (fiziskai personai) vai pilnvara un personu apliecinošs dokuments (juridiskai personai);

6.7. Lietiskā pierādījuma nosolītājs ne vēlāk kā 3 (trīs) darba dienu laikā pēc informācijas par līguma parakstīšanu saņemšanas, paraksta pirkuma Līgumu. Iemaksātā nodrošinājuma summa tiek ieskaitīta pirkuma maksā.

6.8. Pretendents, kas nenodrošina Līguma noslēgšanu izsoles noteikumu 6.7. punktā noteiktajā termiņa, zaudē tiesības slēgt Līgumu.

6.9. Noslēdzot Līgumu, pircējs Līgumā noteiktajā termiņā nodrošina mantas pārņemšanu tās glabāšanas vietā.

6.10. Nosolītās Mantas Līgums nosaka visas tiesiskās attiecības starp pircēju un pārdevēju un tiek slēgts atbilstoši Mantas izsolītāja izstrādātam Līgumam (2.pielikums).

6.11. Pircējs Mantu var saņemt pēc Līguma parakstīšanas saskaņā ar minētā Līguma noteikumiem un Aģentūras izrakstīto Pavadzīmi.

6.12. Izsolē nopirktās Mantas pieņemšanas, pārvietošanas darbus pēc Līguma noslēgšanas pircējs veic saviem spēkiem un par saviem līdzekļiem.

6.13. Izsolē pārdoto mantu Aģentūra atpakaļ nepieņem, kā arī netiek pieņemtas pretenzijas par izsolē nopirktās mantas kvalitāti.

**7. Par izsoles nodrošinājuma summas atmaksu**

7.1. Pretendenti, kuri veikuši nodrošinājuma samaksu mantas izsolei, bet aģentūrā nav iesnieguši maksājumu apliecinošu dokumentu, nedēļas laikā no izsoles norises dienas informē Aģentūru, iesniedzot maksājuma apliecinājumu un iesniegumu par naudas līdzekļu atmaksu.

7.2. Iesniegumu par naudas līdzekļu atmaksu, ar pievienotu izsolei iemaksātā nodrošinājuma apliecinājumu par mantu, var iesniegt šādos veidos:

7.2.1. personīgi aģentūras telpās Rīgā, Čiekurkalna 1.līnijā 1, k-2, iepriekš sazinoties pa tālruni 67829090;

7.2.2. parakstot ar drošu elektronisko parakstu un nosūtot uz e-pasta adresi realizacija@agentura.iem.gov.lv;

7.2.3. ieskenētā veidā nosūtot uz e-pasta adresi realizacija@agentura.iem.gov.lv.

**8. Izsoles komisija, tās tiesības un pienākumi**

8.1. Izsoles komisija darbojas saskaņā Ministru kabineta 2011.gada 27.decembra noteikumiem Nr.1025 „Noteikumi par rīcību ar lietiskajiem pierādījumiem un arestēto mantu” un šiem izsoles noteikumiem.

8.2. Komisija sastāv no četriem komisijas locekļiem. Komisijas sastāvs ir apstiprināts ar Aģentūras 2020. gada 23. janvāra rīkojumu Nr. 83.

8.3. Komisijas darbu vada komisijas priekšsēdētājs, bet viņa prombūtnes laikā komisijas priekšsēdētāja vietnieks. Komisija ir darboties tiesīga, ja tajā piedalās vismaz 3 (trīs) komisijas locekļi.

8.4. Komisijas pienākums:

8.4.1. sagatavot izsoles noteikumus;

8.4.2. vērtēt pretendentus un to iesniegtos finanšu piedāvājumus saskaņā ar šiem noteikumiem, kā arī citiem normatīvajiem aktiem;

8.4.3. pieņemt lēmumu par izsoles rezultātiem;

8.4.4. atbildēt uz pretendentu jautājumiem.

8.5. Komisijas locekļi līdz realizācijas sākumam nav tiesīgi izpaust jebkādas ziņas par izsoles dalībniekiem.

8.6. Komisija apkopo izsoles rezultātus un ne vēlāk kā divu darba dienu laikā nodrošina izsoles rezultātu publicēšanu Aģentūras tīmekļvietnē.

**9. Nobeiguma noteikumi**

9.1. Izsoles rīkotājam ir tiesības no izsoles rīkotāja neatkarīgu apstākļu dēļ, kuri līdz Noteikumu izstrādei tam nebija zināmi, līdz Līguma noslēgšanai pārtraukt vai apturēt izsoli.

9.2. Piedalīšanās izsolē ir personu brīvas gribas izpausme. Izsoles dalībnieki ievēro izsoles noteikumu prasības, un izsoles uzvarētājs, parakstot Līgumu, apņemas izpildīt tajā noteiktās saistības.

9.3. Starp izsoles dalībniekiem aizliegta jebkāda vienošanās, kas varētu ietekmēt izsoles rezultātus un gaitu.

1.pielikums

Nodrošinājuma valsts aģentūras

Lietisko pierādījumu vai izņemtās mantas

 realizācijas komisijai,

Čiekurkalna 1.līnija 1, k-2, Rīga, LV -1026

No \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds/ juridiskās personas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (personas kods (fiziskai personai)/ reģistrācijas numurs (juridiskai personai))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālrunis, e-pasts)

**iesniegums**

2021.gada „\_\_\_.”\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(vieta)

Atsaucoties uz Nodrošinājuma valsts aģentūras (turpmāk – Aģentūra) tīmekļa vietnē publicēto informāciju, izsaku šādu piedāvājumu par KL-10893 izsolē iekļauto **lietisko pierādījumu**, kas glabājas Valsts ieņēmumu dienesta, Muitas pārvaldes, Rēzeknes 2.muitas kontroles punktā, Atbrīvošanas alejā 160C, Rēzeknē, LV-4601:

|  |  |  |  |  |
| --- | --- | --- | --- | --- |
| **Kārtas numurs** | **Lietiskā pierādījuma nosaukums** | **Daudzums, kg** | **Piedāvājums par vienu vienību, *euro*** | **Finanšu piedāvājuma kopējā summa, *euro*** |
|  |  |  |  |  |

Iesniedzot šo piedāvājumu,:

1. apņemos noslēgt līgumu 3 (trīs) darba dienu laikā pēc informācijas par līguma parakstīšanu saņemšanas;
2. apliecinu, ka esmu informēts par to, ka gadījumā, ja realizācijas komisija manu finanšu piedāvājumu uzskata par izdevīgāko, bet es sev zināmu iemeslu dēļ atsakos no finanšu piedāvājuma minētās mantas iegādes vai neievēroju līguma noslēgšanas termiņu, tad es zaudēju iespēju noslēgt līgumu par mantas iegādi un iesniegto nodrošinājumu;
3. garantēju mantas pārņemšanu piecu darba dienu laikā pēc līguma noslēgšanas, ja paziņojumā par realizāciju nav paredzēts ilgāks termiņš;
4. līgumā noteiktā mantas pārņemšanas termiņa neievērošanas gadījumā apņemos veikt nepārņemtās mantas glabāšanas izdevumu apmaksu;
5. apliecinu, ka nepastāv normatīvajos aktos noteiktie ierobežojumi lietisko pierādījumu iegādei;
6. apliecinu, ka esmu informēts, ka Nodrošinājuma valsts aģentūra, reģ.nr. 90009112024, veic personas datu apstrādi realizācijas administrēšanai.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

2.pielikums

**MANTAS PIRKUMA**

**LĪGUMS Nr. KL/\_\_\_\_/2021**

Rīgā, 2021.gada\_\_\_.\_\_\_\_\_\_\_\_\_\_\_

**Nodrošinājuma valsts aģentūra**, reģistrācijas numurs 90009112024, turpmāk- PĀRDEVĒJS, no vienas puses <pilnvarotās personas amats, vārds, uzvārds> personā, kura rīkojas saskaņā ar <pilnvarojošā dokumenta nosaukums>, un

**<komersanta nosaukums>**, reģistrācijas numurs < *reģistrācijas numurs* >, turpmāk- PIRCĒJS, no otras puses, tās <*pilnvarotās personas amats, vārds, uzvārds*> personā, kurš/kura rīkojas saskaņā ar <*pilnvarojošā dokumenta nosaukums*>, noslēdz šādu mantas pirkuma līgumu, turpmāk- Līgums:

**1. Līguma priekšmets**

Pamatojoties uz Ministru kabineta 2011.gada 27.decembra noteikumu Nr.1025 "Noteikumi par rīcību ar lietiskajiem pierādījumiem un arestēto mantu" 22.3.punktu, kā arī pamatojoties uz 2021.gada \_\_\_.\_\_\_\_\_\_\_\_\_\_\_\_\_ apstiprinātajiem izsoles noteikumiem par krimināllietā izņemto lietisko pierādījumu (KL-10893) “Ogļūdeņraža maisījums, kura sastāvā ir aromātiskie ogļūdeņraži (benzols un toluols dominē), n-parafīni un izoparafīni” (turpmāk - MANTA) izsoles noteikumiem un 2021.gada \_\_.\_\_\_\_\_\_\_\_\_\_\_\_izsoles rezultātiem Pārdevējs pārdod un Pircējs pērk MANTU, kas minēta Līguma Pielikumā.

**2. Pirkuma maksa un norēķinu kārtība.**

2.1.MANTAS kopējā pirkuma maksa ir **<*summa skaitļiem*> *euro* (<*summa vārdiem*> *euro* un <skaitļi> *centi*).**

2.2.Pievienotās vērtības nodoklis darījumam netiek piemērots, pamatojoties uz Pievienotās vērtības nodokļa likuma 3.panta astoto daļu.

2.3.Norēķinu par MANTU PIRCĒJS veic, pamatojoties uz Pārdevēja izrakstītu rēķinu, 3 (trīs) darba dienu laikā noizsoles dienas, pārskaitot MANTAS pirkuma maksu, kas atbilst starpībai starp nosolīto cenu un iemaksāto drošības naudu uz PĀRDEVĒJA kontu.

2.4.Par apmaksas dienu tiek uzskatīta tā diena, kad PĀRDEVĒJA kontā ir ienākusi samaksa par MANTU.

2.5. Bankas apstiprināts maksājuma uzdevums ir priekšnosacījums Līguma noslēgšanai.

2.6.Gadījumā, ja Pircējs ir pārkāpis Līguma nosacījumus, tas maksā Pārdevējam līgumsodu 0,5% (nulle komats pieci procenti) apmērā no Mantas kopējās pirkuma maksas. Līgumsods Pircējam jāapmaksā 5 (piecu) dienu laikā pēc rēķina nosūtīšanas Pircējam pa e-pastu, samaksu veicot bezskaidras naudas norēķinu veidā ar pārskaitījumu vai skaidrā naudā, iemaksājot naudu kredītiestādē vai citā iestādē, kurai ir tiesības veikt naudas pārskaitījumus.

2.7.Pēc Līguma 2.6.punktā minētā līgumsoda samaksas veikšanas Pircējs nosūta Pārdevējam elektroniskā pasta adresi realizacija@agentura.iem.gov.lv , maksājuma dokumentu, kas apliecina attiecīgā līgumsoda samaksu.

**3. MANTAS saņemšanas noteikumi.**

3.1.Pēc MANTAS apmaksas veikšanas un Līguma parakstīšanas PIRCĒJS saņem MANTU 5 (piecu) darba dienu laikā, no Līguma parakstīšanas dienas t.i., līdz 2021.gada \_\_\_. \_\_\_\_\_\_\_\_\_\_\_\_ (ieskaitot), tās glabāšanas vietā: Valsts ieņēmumu dienesta, Muitas pārvaldes, Rēzeknes 2.muitas kontroles punktā, Atbrīvošanas alejā 160C, Rēzeknē, LV-4601.

3.2. PIRCĒJS, izmantojot, savus resursus, nodrošina MANTAS pārsūknēšanu un šķidruma svēršanu ar verificētu mērierīci. Ja mantas svēršanas laikā rodas domstarpības, Ieinteresētajai Pusei uz sava rēķina ir tiesības veikt MANTAS svēršanu uz jebkuriem citiem verificētiem svariem ar derīgu sertifikātu, iesniedzot otras Puses pilnvarotajai personai apliecinošus dokumentus par svaru atbilstību. Mantas svēršana notiek piedaloties PIRCĒJA un PĀRDEVĒJA pilnvarotajām personām. Šādā gadījumā visi izdevumi, kas saistīti ar MANTAS transportēšanu uz svēršanas vietu un pašu svēršanu veic PIRCĒJS par saviem līdzekļiem.

3.3.MANTAS nodošana notiek Nodrošinājuma valsts aģentūras darbinieku un, ja nepieciešams, arī procesa virzītāja klātbūtnē, nodošanas datumu un laiku saskaņojot ar Nodrošinājuma valsts aģentūrasIzņemto lietu, piedziņas un materiālās apgādes departamentaMateriālas apgādes nodaļas atbildīgo personu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.4.MANTAS nodošanu apliecina MANTAS pieņemšanas - nodošanas AKTS, ko paraksta PĀRDEVĒJA atbildīgā persona un PIRCĒJS.

3.5.Visus izdevumus, kas saistīti ar MANTAS pārsūknēšanu un transportēšanu, sedz PIRCĒJS.

3.6.Īpašuma tiesības uz MANTU PIRCĒJS iegūst ar brīdi, kad saskaņā ar Līguma nosacījumiem puses ir parakstījušas MANTAS pieņemšanas **-** nodošanas AKTU.

3.7. Ja PIRCĒJS nav pārņēmis MANTU vai tās daļu 5 (piecu) darba dienu laikā no Līguma 3.1.punktā minētā termiņa, uzskatāms, ka PIRCĒJS nevēlas to pieņemt un PĀRDEVĒJAM ir tiesības to pārdot atkārtoti, nosūtot PIRCĒJAM paziņojumu uz PIRCĒJA finanšu piedāvājumā norādīto elektroniskā pasta adresi vai, ja tā nav zināma, pa pastu. Šajā gadījumā PĀRDEVĒJS neatgriež PIRCĒJAM Pirkuma maksu, kā arī neatlīdzina PIRCĒJA izdevumus, kas saistīti ar MANTAS iegādi vai Līguma noslēgšanu.

3.8. Līguma izbeigšana saskaņā ar Līguma 3.7.punktu neatbrīvo PIRCĒJU no PĀRDEVĒJAM radušos zaudējumu segšanas.

**4. Citi nosacījumi.**

4.1.PĀRDEVĒJS apliecina, ka MANTA pirms Līguma noslēgšanas pēc tā gribas nevienam citam nav atsavināta, ieķīlāta vai kā citādi apgrūtināta. PĀRDEVĒJS neatbild par prasībām, ko varētu celt trešās personas saistībā ar MANTU.

4.2.PIRCĒJS pēc MANTAS pieņemšanas - nodošanas AKTA parakstīšanas uzņemas atbildību par pretenzijām no trešo personu puses, kas saistītas ar MANTU.

4.3.PIRCĒJAM ir zināma MANTAS kvalitāte,. PIRCĒJS ir iepazinies ar MANTAS faktisko un tiesisko stāvokli līdz Līguma noslēgšanas brīdim un atzīst to sev par saistošu. PĀRDEVĒJS neuzņemas atbildību par trūkumiem, kas atklājas pēc MANTAS nodošanas PIRCĒJAM.

4.4.Visus ar MANTAS glabāšanu saistītos izdevumus un zaudējumus, beidzoties Līguma 3.1.punktā minētajam termiņam, sedz PIRCĒJS.

**5. Nobeiguma noteikumi.**

5.1.Līgums stājas spēkā ar brīdi, kad to ir parakstījušas abas Puses, un ir spēkā līdz tā noteikumu pilnīgai izpildei.

5.2.Līguma darbības izbeigšanās neatbrīvo Puses no saistībām, kas ir radušās Līguma darbības laikā.

5.3.Līgums ir saistošs Pušu tiesību un saistību pārņēmējiem. Pušu reorganizācija nav par pamatu Līguma izbeigšanai.

**6. Papildus noteikumi**

* 1. Līguma grozījumus un papildinājumus Puses sastāda rakstiski.
	2. Uzskatāms, ka pastā nodotie ierakstītie pasta sūtījumi tiek saņemti 7. (septītajā) dienā pēc to nodošanas pastā. Dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
	3. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
	4. Ja Līguma izpildes ietvaros kāda no Pusēm nodod otrai Pusei fizisko personu personas datus, turpmāk — dati, tad Puse, kura nodod datus, ir atbildīga par nodoto datu pareizību un to, ka tā ir tiesīga nodot datus otrai Pusei. Līguma izpildes ietvaros saņemtos datus Puses apņemas apstrādāt tikai mērķiem, kas saistīti ar Līguma izpildi. Apstrādājot datus, Pusēm ir pienākums ievērot Latvijas Republikā saistošo spēkā esošo tiesību aktu prasības. Apstrādājot datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
	5. Līgums kopā ar Pielikumu sastādīts uz 4 (četrām)lapām 2 (divos) eksemplāros, no kuriem viens eksemplārs glabājas pie Pārdevēja, otrs eksemplārs- pie Pircēja.

**7. Pušu juridiskās adreses un rekvizīti.**

|  |  |
| --- | --- |
| **PĀRDEVĒJS** | **PIRCĒJS** |
| Nodrošinājuma valsts aģentūraČiekurkalna 1.līnija 1, Rīgā LV-1026Reģ.Nr.90009112024Banka: Valsts kaseKods:TRELLV22Konts: LV92TREL 8141100000000 |  |
| \_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ Direktore | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums**

**2021.gada \_\_\_.\_\_\_\_\_\_\_\_\_\_\_ Mantas**

**pirkuma līgumam Nr. KL/\_\_\_\_\_/2021**

**Mantas saraksts, KL-10893**

|  |  |  |  |  |  |  |  |
| --- | --- | --- | --- | --- | --- | --- | --- |
| **Lietiskā pierādījuma nosaukums** | **Daudzums, kilogramos** | **Pieņemšanas akta numurs** | **Atrašanās vieta** | **Adrese** | **Realizācijas summa,** ***euro*** | **Iemaksātais nodrošinājums, *euro*** | **Iemaksājamā starpība,*****Euro*** |
|  |  |  |  |  |  |  |  |

|  |  |
| --- | --- |
| **PĀRDEVĒJS** | **PIRCĒJS** |
| Nodrošinājuma valsts aģentūra |  |
| \_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ Direktore2021.gada \_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_2021.gada \_\_\_\_\_\_\_\_\_\_\_\_\_\_ |